דניאל מוניוס

דניאל מוניוס מחיה (בספרדית: Daniel Muñoz Mejía) הוא כדורגלן קולומביאני, המשחק בעמדת המגן בקבוצת ראסינג גנק.

קריירת מועדונים
החל לשחק באופן מקצועי בקבוצת אגילס דוראדס במשך שלוש עונות והפך לאחד המגינים הבולטים בליגה. שיחק 81 משחקים במדי הקבוצה עד שעבר לשחק באתלטיקו נסיונל לבקשתו של המאמן, חואן קרלוס אוסוריו. ב-14 ביולי 2019 ערך את הופעת הבכורה בקבוצה מול אונסה קלדס ושלושה מחזורים מאוחר יותר כבש את שער הבכורה מול אתלטיקו וילה. ב-14 בספטמבר, במשחק מול קוקוטה דפורטיבו, כבש מוניוס את השער ה-5000 בתולדות המועדון, שגם היה הגול המהיר ביותר שנכבש בהיסטוריה של המועדון, כאשר נגח פנימה 22 שניות משריקת הפתיחה.

ב-2020 כבר הפך לשחקן מוביל ולאחר עזיבתם של אלכסיס הנריקס ודניאל בוקאנגרה, קיבל את סרט הקפטן.

ב-28 במאי 2020 נמכר לראסינג גנק הבלגית תמורת 5 מיליון יורו, ערך את הבכורה שלו ב-9 באוגוסט מול זולטה ורכם. הפך מהר מאוד לשחקן הרכב קבוע בהגנה לצידם של בני ארצו, הבלמים קרלוס קואסטה וג'ון לוקומי.

נבחרת לאומית
ב-27 באוגוסט קיבל זימון מהמאמן קרלוס קיירוש למשחקי הידידות מול  ו, אך נפצע מספר ימים קודם לכן ונופה מהסגל. את הבכורה ערך ב-3 ביוני 2021 בלימה מול  במוקדמות מונדיאל 2022 כאשר נכנס במחצית השנייה והורחק כעבור שתי דקות.

תארים והישגים
ראסינג גנק
 הגביע הבלגי (2021)

קישורים חיצוניים

הערות שוליים

כדורגלני נבחרת קולומביה
כדורגלנים קולומביאנים
מגני כדורגל קולומביאנים
כדורגלני אגילס דוראדס
כדורגלני אתלטיקו נסיונל
קולומביאנים שנולדו ב-1996
כדורגלני ראסינג גנק